Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17) Školski odbor Osnovne škole Krapinske Toplice, uz prethodnu suglasnost Župana Krapinsko-zagorske županije (KLASA: 602-02/17-01/36, URBROJ: 2140/01-02-17-3 od 22.3.2017.2017. godine) dana 10.5.2017. godine donosi

**ODLUKU O IZMJENI STATUTA**

**OSNOVNE ŠKOLE KRAPINSKE TOPLICE**

Članak 1.

U Statutu Osnovne škole Krapinske Toplice (KLASA:602-02/15-01/302, URBROJ:2197-03-380-15-01 od 31.3.2015. i KLASA:602-02/15-01/1017, URBROJ: 2197-03-380-15-01 od 20.11.2015.) članak 104. mijenja se i glasi:

„Izostanak učenika s nastave, u slučaju pravodobnog zahtjeva roditelja, može odobriti:

– učitelj za izostanak tijekom nastavnoga dana,

– razrednik za izostanak do tri (pojedinačna ili uzastopna) radna dana,

– ravnatelj za izostanak do sedam (uzastopnih) radnih dana,

– učiteljsko vijeće za izostanak do petnaest (uzastopnih) radnih dana,

Pravodobnim zahtjevom roditelja za izostanak učenika s nastave prema stavku 1. ovoga članka smatra se :

**-** usmeni ili pisani zahtjev učitelju najkasnije neposredno prije početka nastave za izostanak tijekom

 nastavnoga dana, a pisani zahtjev razredniku za izostanak do tri pojedinačna ili uzastopna radna

 dana najkasnije jedan dan prije izostanka,

  **-** pisani zahtjev ravnatelju za izostanak najkasnije tri dana prije izostanka,

 - pisani zahtjev učiteljskom vijeću najkasnije osam dana prije izostanka.

Roditelj može, više puta godišnje, opravdati izostanak svoga djeteta u trajanju do tri radna dana, a za koje nije pravodobno podnesen zahtjev za odobrenjem sukladno stavcima 1. i 2. ovoga članka.

Opravdanost izostanka s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.

Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke ili pravne osobe (Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi.

Neopravdanim izostankom učenika s nastave smatra se izostanak koji nije odobren ili opravdan sukladno odredbama stavaka 1., 2,. 3., 4. i 5. ovoga članka.

Razlog izostanka učenika s nastave prema stavcima 3., 4. i 5. ovoga članka roditelj je dužan javiti razredniku telefonom, e-mailom ili na drugi način najkasnije u roku tri dana. U slučaju žurnosti ili kojeg drugog razloga, zbog kojeg roditelju razrednik nije dostupan, izostanak učenika dužan je javiti stručnom suradniku, tajniku ili ravnatelju škole.

Članak 2.

Ova Odluka o izmjeni Statuta stupa na snagu danom objave na oglasnoj ploči Škole.

 Predsjednica Školskog odbora:

 Lidija Fink

Ova Odluka o izmjeni Statuta objavljena je na oglasnoj ploči Škole 10.5.2017., a stupila je na snagu 10.5.2017..

Ravnatelj škole:

Samson Štibohar, dipl.teolog